અમે પરિપક્વતા સાથે વિદ્યાર્થીઓના ડેટાની ગુપ્તતાને સમજીએ છીએ. ‘વિદ્યા’ એપ દ્વારા સ્કુલોને તેમજ વિદ્યાર્થીઓ તથા માતા-પિતાને અનેક પ્રકારના લાભ થશે જેમકે વિદ્યાર્થીઓને અભ્યાસમાં વૃદ્ધિ કરવામાં સહાય મળે છે. વિદ્યાર્થીઓના પ્રદર્શન અને દેખરેખ રાખવાનું સરળ બને છે. સ્કૂલોને એક જ મંચ પર કેન્દ્રિત ડેટા મળે છે અને સમગ્ર પ્રદર્શનમાં સુધારાની અનેક રીતોથી વિશ્લેષણ પણ કરી શકાય છે. માતા-પિતા અને વિદ્યાર્થીઓને દરેક જાણકારી માટે વન-સ્ટોપ સ્ત્રોત પૂરો પાડે છે અને સ્કુલ અને શિક્ષકોની સાથે એક દ્વિપક્ષીય સંચાર ચેનલ પૂરી પાડે છે. આ યુવાનો દ્વારા ‘વિદ્યા’ એપની સાથે સાથે ‘વ્યાપાર’ એપ પણ રજૂ કરવામાં આવી છે. વ્યાપાર એપ રિટેલર્સને ડિજીટલ મંચથી જોડે છે અને ધંધાને ઓનલાઇન વિસ્તરવામાં સહાય કરે છે. વેપારી નવા નવા ગ્રાહકો મેળવી શકે છે, તેમજ ધંધા અંગેની સંપૂર્ણ માહિતી ઓનલાઇન ઉપલબ્ધ કરાવી શકે છે. સાથે જ ઓનલાઇન પેમેન્ટ તથા કેશ ઓન ડિલીવરી જેવી સુવિધાઓ પણ પૂરી પાડે છે.